Diari Oficial de la Generalitat Valenciana


Sumari del DOGV 4777, del 17-06-2004 (2004/5618)

Actuacions de juí verbal número 592/2003. Cèdula de notificació.
----------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5618


Organisme emissor
:   Jutjat de Primera Instància Número 3 de Massamagrell

Tipus de document
:   Anunci

Actuacions de juí verbal número 592/2003. Cèdula de notificació. [2004/Q5618]
  
Procediment: assumpte civil 592/2003
  
Juí: verbal (desnonament per falta de pagament) 592/2003
  
Part demandant: José López Ramos
  
Part demandada: Corrado Dondi
  
María Carmen Rausell Rausell, secretària judicial del Jutjat de Primera Instància i Instrucció número 3 de Massamagrell (València) i partit judicial, faig saber:
  
Que en este jutjat se seguixen a instància de José López Ramos, representat per la procuradora Amparo Lacomba Benito, les actuacions de juí verbal número 592/2003, sobre desnonament per falta de pagament i reclamació de quantitat, contra Corrado Dondi, en situació legal de rebel·lia, en les quals en data 17 de maig de 2004 s'ha dictat la sentència número 54/2004, la part dispositiva de la qual, literalment, diu així:
  
«Decisió
  
Que amb l'estimació de la demanda interposada per José López Ramos, representat per la procuradora la senyora Lacomba Benito, declare resolt el contracte d'arrendament que el lliga amb el demandat, Corrado Dondi, per falta de pagament de les rendes, i en conseqüència condemne este darrer perquè deixe lliure, vacu i a disposició de l'actora el bé arrendat situat al carrer de Sagunt, número 11, 6é, 21a, de Puig, amb l'advertència que el llançament es portarà a efecte el 14 de juliol si ho sol·licita el demandant en la forma establida en l'article 549 de la Llei d'Enjudiciament Civil.
  
I amb l'estimació de l'acció acumulada en reclamació de rendes exercida, condemne Corrado Dondi a pagar a l'actora la quantitat de 4.099,03 euros, en concepte de rendes i quantitats no pagades derivades d'este arrendament, al pagament de les costes processals originades en el present juí.
  
Notifiqueu la present resolució a la part demandant, i pel que fa al demandat rebel notifiqueu-li-la a través d'un edicte que es publicarà en el butlletí oficial de la comunitat autònoma.
  
Contra esta sentència s'hi pot interposar un recurs d'apel·lació que cal preparar en el termini de cinc dies des de la notificació d'esta sentència. És un requisit indispensable per a admetre'l a tràmit, acreditar tindre pagades les rendes vençudes i les que d'acord amb al contracte haja de pagar de bestreta.
  
Esta és la meua sentència, de la qual s'unirà un certificat a la causa, que pronuncie, mane i firme».
  
I perquè valga de notificació en forma legal a Corrado Dondi, en situació de rebel·lia processal i del qual es desconeix el domicili actual, expedisc el present edicte en exemplar duplicat perquè es fixe al tauler d'anuncis d'este jutjat i perquè es publique en el butlletí oficial de la comunitat autònoma.